Tortillatjip

'n Tortillatjip is 'n peuselhappie wat van mielietortillas gemaak word. Dit word in driehoeke gesny en dan gebraai of gebak. Hoewel dit in die laat 1940's die eerste keer in Kalifornië in die VSA in massa vervaardig is, het dit voortgevloei uit Meksikaanse geregte, waarin soortgelyke items soos totopo's en tostadas reeds bekend was.

Hoewel hulle gewoonlik van geelmielies gemaak word, kan ander soorte mielies ook gebruik word. 'n Tortillatjip wat bedoel is om gedoop te word het gewoonlik min sout op, terwyl ander verskeie geure kan hê.

Tex-Mex- en Meksikaanse kos
Tortillatjips is 'n belangrike aptytwekker in die Tex-Mex- en Meksikaanse kookkuns. Die gewildheid daarvan buite Kalifornië het in die laat 1970's begin uitkring. Hulle word gewoonlik saam met 'n doopsous voorgesit, soos salsa, chile con queso of guacamole. As hulle nie saam met 'n doopsous voorgesit word nie, is hulle gewoonlik gegeur met kruie en speserye. 

'n Ander gereg wat van tortillatjips gebruik maak, is nacho's. Nacho's het in die 1940's in Meksiko ontstaan. Nacho's is tortillatjips wat voorgesit word met gesmelte of gerasperde kaas, hoewel ander bolae ook gebruik kan word, soos vleis, salsa, bone, guacamole, suurroom gekapte uie, olywe of jalapeño's. 

 Mielietjips 
'n Soortgelyke mielieversnapering is 'n mielietjip, wat nie van 'n tortilla gemaak word nie maar van mieliemeel wat in 'n sekere vorm geprosesseer word. Fritos is 'n voorbeeld hiervan. 

 Verwysings 

 Eksterne skakels 
Olsson, Karen. "Why Are Tortilla Chips So Damn Good?" - Texas Monthly - September 2009
Tortilla Industry Association "http://www.tortilla-info.com"

Kategorie:Graangeregte
Kategorie:Mexikaanse kookkuns
Kategorie:Amerikaanse kookkuns